《喜宗兄端叟再会武林还暨阳二首》
元代·方回

兵间曾脱死，不意各年高。
未觉才全尽，犹能气颇豪。
有诗尝互看，无酒可同遨。
吴越相思梦，谁云隔夜涛。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。